Беслъэней Нурмухьэмэд и текIуэныгъэ
Чехием хыхьэ Брно къалэм иджыблагъэ щызэхэтащ Европэм IэпщэрыбанэмкIэ и чемпионат. Абы етIуанэу щытекIуащ Къэбэрдей-Балъкъэрым щыщ, Урысейм спортымкIэ щIыхь зиIэ и мастер, тIэунейрэ дунейпсо чемпион хъуа, Дунейпсо Кубокыр къэзыхьа, Европэмрэ Азиемрэ я чемпион Беслъэней Нурмухьэмэд.
Зи хьэлъагъыр килограмм 75-м нэблагъэхэм я гупым ди лъэпкъэгъум щригъэкIуэкIа зэIущIэхэм хухаха зэманыр и кIэм нимыгъэсу псоми щытекIуащ. Финал зэпэщIэтыныгъэм дакъикъитIым къриубыдэу абы нокаутым игъэкIуащ Къэзахъстаным икIа и хьэрхуэрэгъу Мокашев Аслъэн.
Беслъэнейр егъасэ Мамхэгъ Iэдэм.
ЖЫЛАСЭ Замир.
